GiliGold/VAD_KnessetCorpus huggingface dataset:
דוד אמסלם: ברשותך, יש לי שאלה קטנה.
דוד אמסלם: אמרת קודם - - -
נחמן שי: חברות הכנסת מתלוננות על הקור.
רויטל סויד: גם חברי הכנסת אמרו שקר.
דוד אמסלם: ביקשנו, אבל מי שממש רוצה את המעיל שלי, אין בעיה.
נחמן שי: מניעה מצבית.
גלעד ארדן: מניעה מצבית לשפעת.
דוד אמסלם: יש לי רק שאלה, ברשותך אדוני המפכ"ל.
דוד אמסלם: היות ואתה אמרת שהמשטרה היא קטנה ויש עליה מטלות גדולות, אז השאלה היא אם אתם בונים, אתה כבן אדם שבא מחוץ לארגון, אתה בונה את הכל מאפס.
דוד אמסלם: אתה בעצם מגדיר את אמנת השירות מול המשימות ולפי זה אתה גוזר מה גודל המשטרה, או הפוך.
דוד אמסלם: או שאתה לוקח את המצב הקיים, מוסיף לו 5% ומתקדמים.
<מפכ"ל משטרת ישראל רוני אלשיך: לצערי, ואני חושב שכנראה לא ניתן אחרת, תקציבים הם מקרים מנטאליים ואף פעם לא מפרקים ומרכיבים מאפס שום דבר, בשום משרד.
<מפכ"ל משטרת ישראל רוני אלשיך: אבל אני חושב שכמות המהפכות שאנחנו מנסים לעשות ביחד עם המשרד לביטחון פנים, את חלק מהמאבק על המשאבים של 2016 עשה השר עוד לפני שבכלל חלמתי בחלומות – חלק יגידו ורודים, אחד יגיד אפורים, אחד יגיד שחורים – אז לפני שהילדים שלי דמיינו שאבא שלהם יהיה שוטר.
<מפכ"ל משטרת ישראל רוני אלשיך: אבל בסופו של דבר אנחנו צריכים לעבוד בתוך האילוצים ולא לתת תירוצים.
<מפכ"ל משטרת ישראל רוני אלשיך: אז תמיד אני יכול להגיד - - -
איתן ברושי: אני יכול להוסיף הערה, המפכ"ל?
איתן ברושי: אני גם הצגתי את זה לשר לא פעם.
איתן ברושי: אני חושב שבנושא של גיוס רוח ההתנדבות של האזרחים לא נעשה מספיק מאז כל הטרור האחרון ובכלל.
איתן ברושי: שתי נקודות בגלל קוצר הזמן, אני הולך לעזור לך בבעיית כספים עכשיו.
איתן ברושי: אחת, אני חושב שמשטרת התנועה היא דוגמא, שבלי מתנדבים אין משטרת התנועה, לפחות בחלק משעות היממה ובסופי שבוע ויש התנדבות אפקטיבית במשטרת התנועה.
איתן ברושי: וזו דוגמא שאפשר לעשות יותר גם בדברים אחרים, והמשמר האזרחי, שבשיאו היה ניצב במשטרה שהיה מפקד המשמר האזרחי, גייסו את העם לא עם מקלות ועם מערוכים אלא עם רובים - - -
איתן ברושי: ואני קורא לך לבחון מחדש את המשמר האזרחי בהיקפים ההיסטוריים שלו.
דוד אמסלם: ברושי, חשבתי משפט.
דוד אמסלם: אתה דופק פה איזה נאום.
איתן ברושי: זה נקרא נאום?
איתן ברושי: מה, אתה לא מכיר אותי?
<מפכ"ל משטרת ישראל רוני אלשיך: אני אגיד משפט אחד קטן.
דוד אמסלם: באמת אדוני המפכ"ל, תענה לי, אבל אני רואה את הדברים קצת אחרת.
דוד אמסלם: יש מה שנקרא – אתה בונה את התכנית המושלמת ואליה אתה שואף.
דוד אמסלם: לפחות יש כיוון.
דוד אמסלם: אני לא אומר שמחר בבוקר תגיד – חברה, אני בניתי תכנית, אני צריך עוד איזה 20,000 שוטרים, יגידו לך אין בעיה, קח עוד 21,000 למה טעית בחישוב.
דוד אמסלם: אבל יש איזו שהיא תכנית.
דוד אמסלם: אני ככה עובד.
דוד אמסלם: אני בונה תכנית עבודה לאן אני רוצה למשוך ולפיה אני מתחיל לגזור את האמצעים.
<מפכ"ל משטרת ישראל רוני אלשיך: בשעה תשע בבוקר התכנסנו פה לדיון על תקציב מול פרויקטים אסטרטגיים עם נציגי השר - אנחנו, האוצר ומנכ"ל משרד ראש הממשלה - כדי להבקיע בנושאים ויש שם התעצמות דרמטית של המשטרה.
<מפכ"ל משטרת ישראל רוני אלשיך: לא כל מה שהיינו רוצים.
<מפכ"ל משטרת ישראל רוני אלשיך: דרמטית.
גלעד ארדן: לא, לא, לא מספיק.
<מפכ"ל משטרת ישראל רוני אלשיך: לא מספיק.
<מפכ"ל משטרת ישראל רוני אלשיך: בוודאי שזה לא מספיק.
גלעד ארדן: ואין שם התחייבות רב שנתית.
גלעד ארדן: זה בכלל לא - - -
<מפכ"ל משטרת ישראל רוני אלשיך: עכשיו, המאבק שלנו - - -
נחמן שי: אפשר לדעת על מה מדובר, במספרים?
גלעד ארדן: לא, זה לגבי התכניות לחברה הערבית וגם לנושא של ביטחון ירושלים.
גלעד ארדן: למעשה היו אמירות שאני כמובן ברכתי עליהן, אף עודדתי ודחפתי אותן, גם של ראש הממשלה ושל שרים אחרים על הצורך גם לחזק משמעותית את המשטרה בירושלים, לא צריך להסביר אני חושב, והמפכ"ל פרט מה זה אומר על התגבור הזה שכבר נמשך למעלה משנה, מאז צוק איתן, מה המחיר שלו במגזר הכפרי באזורים מסוימים ברחבי המדינה.
גלעד ארדן: ושלא לדבר על כך שכשמדברים על מי מתמודד, ודרך אגב, זה לא רלבנטי למקרה של הדר, זיכרונה לברכה, כי היא תפקדה לעילא ולעילא, אבל צריך לדעת שהיום ירושלים מתוגברת עם מאות שוטרים שבחיים שלהם לא פגשו פעילות מבצעית.
גלעד ארדן: הם מקסימום חוקרים או עשו פעולות אחרות - - -
<קריאה: יועצים משפטיים.
גלעד ארדן: יועצים משפטיים, אינני יודע.
גלעד ארדן: אבל היום המשטרה כולה, חתן מחדרו וכלה מחופתה.
גלעד ארדן: אז ירושלים צריכה לקבל תגבור קבוע.
גלעד ארדן: הוצגה תכנית, היא מדברת על סדר גודל של 1,200 שוטרים והוצגה תכנית לחיזוק שירותי השיטור.
גלעד ארדן: חיזוק זה לא מספיק, זה אנדרסטייטמנט.
גלעד ארדן: בניית שירותי השיטור לטובת החברה הערבית, זה בגדול הקמה של 10 תחנות חדשות.
גלעד ארדן: חיזוק של 10 תחנות שכבר קיימות ונותנות קח או אחרת שירותי שיטור לחברה הערבית, אבל הן ממוקמות מחוץ ליישוב לצורך העניין ואנחנו רוצים להפריד ולבנות עוד מבנה, שיהיה ממוקד לטובת הכפרים.
גלעד ארדן: כמובן הפיזור בחברה הלא יהודית הוא פיזור גדול יותר, היישובים הרבה פעמים הם קטנים יותר.
גלעד ארדן: בהקשר הזה, המפכ"ל העלה בצדק את הצורך בהקמת מנהלת שתתמקד ביישום של התכנית הזו.
גלעד ארדן: לא אמירה מחר אני פה ואני לא פה ולא יודע.
גלעד ארדן: צריך עבודה.
גלעד ארדן: זה רב שנתי, זה לא יקרה הכל בשנה אחת, כי אי אפשר לגייס.
גלעד ארדן: ולצורך הזה של החברה הערבית דובר על עוד 1,300 שוטרים, רובם בתוך היישובים, חלק זה עיבוי של יחידות בתוך המשטרה, שהן העורף של אותן תחנות, כי כפי שהמפכ"ל הציג, כשאנחנו רוצים לתת מענה על בסיס הבעיות שמטרידות.
גלעד ארדן: אז אם מטריד נשק בלתי חוקי או ירי וכו', אז לא מספיקה התחנה.
גלעד ארדן: היא צריכה לקבל גם עורף של יס"מ, עורף של ימ"מ, לא יודע, ימ"ר, מה שצריך כדי לפתור את אותה בעיה, ולפעמים הכוחות האלה הם רק ברמת המחוז, אז אתה צריך לעבות את המחוז כדי שיהיה כוח קבוע שמסייע לאותה תחנה.
גלעד ארדן: תכנית כזו היא תכנית לאומית.
גלעד ארדן: לטעמי היא היסטורית, בעיני הרבה תכניות בעבר נכשלו בסיוע לחברה הערבית, בגלל שהבסיס לא היה קיים.
גלעד ארדן: הבסיס זה אכיפת חוק.
גלעד ארדן: אי אפשר לחזק את מערכת החינוך או להביא משקיעים שיפתחו חניונים וקניונים, אם הם יודעים שיש שם סחיטת דמי חסות או ירי ברחובות, או, או, או.
גלעד ארדן: קודם כל אכיפה שוויונית, זה הבסיס בעיני לכל השוויון שאנחנו רוצים לראות.
גלעד ארדן: ופה אני מתחבר למה שאמר המפכ"ל.
גלעד ארדן: אני אולי יכול להגיד דברים שהוא לא אמור להגיד כאיש מקצוע.
גלעד ארדן: אם אין התחייבות רב שנתית – תר"ש אוצרי ושל הממשלה וראש הממשלה, עם כל הכבוד, אני לא חושב שאפשר יהיה להסתפק בכך.
גלעד ארדן: שאלתם אותי כחברי כנסת איפה אני צריך את העזרה של הכנסת, גם של קואליציה כמובן?
גלעד ארדן: זה המקום.
דוד אמסלם: דרך אגב, אני הערתי ואני רוצה להתקדם בגלל שיש לנו עוד 14 דקות.
חיים ילין: יש לי שאלה אחת.
דוד אמסלם: לא, לא, אין שאלות.
דוד אמסלם: אין שאלות, נשמה.
דוד אמסלם: פעם אחרת.
דוד אמסלם: אחרי 12:00 נעמוד עם המפכ"ל בחוץ, תשאל מה שאתה רוצה.
גלעד ארדן: כל האירוע הזה, רק לסכום אותה, סליחה אדוני יושב הראש, כי - - -
דוד אמסלם: את השר אני לא יכול לעצור.
גלעד ארדן: במונחים של משרד הביטחון, הרי עוד מיליארד, עוד שני מיליארד, זה עובר בכמה שעות של דיון והפחדות וועדה כזו או אחרת.
גלעד ארדן: כל האירוע הזה מדבר על גידול, זה היה ויכוח - בין שלוש לחמש שנים הקרובות ו של 8% בכוח האדם של המשטרה.
גלעד ארדן: למי שחושב שזה הרבה, החברה הערבית לבדה, שיבדוק מה הגידול הטבעי שלה וכמה היא תגדל בשנים הקרובות בחלקה באוכלוסייה.
גלעד ארדן: לא מדובר פה על איזו דרישה מוגזמת, מדובר על פחות מסגירת הפערים הנדרשת לטובת שירותי השיטור.
חיים ילין: אבל אני מקבל את ה - - -
דוד אמסלם: חיים, אתה לא הבנת.
דוד אמסלם: חיים, לא, לא, אני רוצה לשאול אותך שאלה.
דוד אמסלם: אם אני לא נתתי לך את זכות הדיבור, למה בכוח?
חיים ילין: אני רוצה לחזק אותו.
דוד אמסלם: לא, לא, אל תחזק.
חיים ילין: מה זה אל תחזק?
דוד אמסלם: לא צריך חיזוקים.
דוד אמסלם: אני נתתי לך, אתה סתם - - -
חיים ילין: אתה מבזבז זמן רק בשביל לענות לי, כבוד יושב הראש.
דוד אמסלם: לא, מספיק.
דוד אמסלם: אדוני כבוד המפכ"ל, בבקשה, תמשיך.
דוד אמסלם: יש לנו עוד 10 דקות, אחרי זה חברת הכנסת רויטל סויד עוד דקה וחצי ואנחנו מסכמים דקה.
<מפכ"ל משטרת ישראל רוני אלשיך: התכניות כמובן - - -
רויטל סויד: אולי לפני שהמפכ"ל ממשיך, כדי שהוא יוכל להתייחס לחלק מהדברים שאני אומרת?
רויטל סויד: חבל.
רויטל סויד: דברים שכולם רוצים לשמוע.
דוד אמסלם: חבל, אין בעיה.
דוד אמסלם: יש לי פה 10 חבלים.
<מפכ"ל משטרת ישראל רוני אלשיך: כמובן שהתכנית, לא נלאה אתכם, אבל היא עוסקת באינטגרציה בין כל הכוחות.
<מפכ"ל משטרת ישראל רוני אלשיך: אני בכוונה אעמוד על המתנדבים, מפני שברור ואמרתי קודם, פעם שהגדרנו פתרון בעיות, קלי קלות אתה מביא את המתנדבים.
<מפכ"ל משטרת ישראל רוני אלשיך: ואם יש מכה בקומפאונד של בתי ספר, של דילרים שדוחפים סמים וזה מה שמטריד את האזרחים, אז ברור לכם באיזו קלות אפשר להביא מתנדבים לטפל בבעיה הזאת.
<מפכ"ל משטרת ישראל רוני אלשיך: והסיפור הזה של הצבת הבעיות והגדרתן יחד עם האזרחים, מאפשר למקד את פעילות המתנדבים ולהפוך אותם למכפיל כוח, וכפי שאמרתי, זה לא סד"ק.
<מפכ"ל משטרת ישראל רוני אלשיך: זה חיבור לקהילה שהוא דרמטי.
<מפכ"ל משטרת ישראל רוני אלשיך: זה מחייב אותנו לעסוק בהרבה מאד דברים שנוגעים למקצועיות המגע עם האזרח גם בהקשר המנטאלי, אבל גם בהקשר שפעם שנגעת אתה ממקסם את הסיכוי שייתפסו עבריינים וזה מחייב אותנו להרבה מאד דברים שקשורים לזיהוי, לטיפול בזירת עבירה, גם בעבירות זוטות ולייצר לזה סטנדרטים.
<מפכ"ל משטרת ישראל רוני אלשיך: גם בזה אנחנו עסוקים.
<מפכ"ל משטרת ישראל רוני אלשיך: אחד הדברים שמטרידים את כולם בעולם התגובה, זה עדכון הלקוח.
<מפכ"ל משטרת ישראל רוני אלשיך: תגיד לו מה קרה.
<מפכ"ל משטרת ישראל רוני אלשיך: תודה לו על מה שהוא התקשר אליך ואמר.
<מפכ"ל משטרת ישראל רוני אלשיך: אנחנו עוד לא פרסמנו בציבור את הלקחים שלנו.
<מפכ"ל משטרת ישראל רוני אלשיך: רק אתמול ישבנו שבע שעות בישיבה מסכמת לפני דיזנגוף.
<מפכ"ל משטרת ישראל רוני אלשיך: אנחנו בשלהי הסיכומים, אבל בסוף זה מרקם - - -
נחמן שי: אתה מתכוון גם במה שקרה במוקד 100?
חיים ילין: ב - - - פניות הציבור, בסוף לא יאמינו.
<מפכ"ל משטרת ישראל רוני אלשיך: אז אני אומר, אחת הבעיות המרכזיות שעשו כותרות, היא עדכון הלקוח.
<מפכ"ל משטרת ישראל רוני אלשיך: למרות שמשהו איננו משמעותי, עדכון הלקוח הוא דרמטי, מפני שאחרת הוא חושב שלא טיפלת, שזה לא מעניין, שלא עשו עם זה כלום, שזה לא הגיע למקום הנכון וכו' וכו'.
<מפכ"ל משטרת ישראל רוני אלשיך: נפרט ונוציא אל הציבור את המסקנות שלנו, כולל את הדברים הטכנולוגיים שצריכים לפתור כדי ש - - -
נחמן שי: אבל שתהיה התייחסות עניינית ל-100.
<מפכ"ל משטרת ישראל רוני אלשיך: בוודאי, בוודאי.
<מפכ"ל משטרת ישראל רוני אלשיך: עכשיו דיברתי על 100.
<מפכ"ל משטרת ישראל רוני אלשיך: עדכון הלקוח - - -
תמר זנדברג: כלומר אתה אומר שהדברים טופלו אבל לא - - -
דוד אמסלם: לא, לא, לא, שנייה, דקה.
<מפכ"ל משטרת ישראל רוני אלשיך: אנחנו נוציא את זה בצורה מסודרת.
דוד אמסלם: חברה, אנחנו באנו לשמוע את המפכ"ל.
דוד אמסלם: אתם רוצים, אני אקיים עוד דיון בשאלות.
דוד אמסלם: המפכ"ל, באמת, אותי הסקירה הזאת מרתקת, אז בואו ניתן לו.
דוד אמסלם: באמת, יש עוד 5 דקות למפכ"ל, שתי דקות לרויטל ואני מסכם שתי דקות ונגמר הדיון.
חיים ילין: אבל הוא רוצה שאנחנו נהיה השליחים שלו, אם אתה לא נותן את השיח זה לא - - -
דוד אמסלם: עוד פעם, אתה עם השאלות שלך לבד מבזבז לי 10% מהזמן בלי לקבל תשובות.
<מפכ"ל משטרת ישראל רוני אלשיך: אחריות פיקודית בכל הדרגים, כל התחנות והתכניות שלהן, זה עולה עד למעלה לציר הפיקוד.
<מפכ"ל משטרת ישראל רוני אלשיך: כשלא נצליח לפתור בעיה, זה בעיה שלי.
<מפכ"ל משטרת ישראל רוני אלשיך: יש לזה משמעות של איך מתארגן המטה לדבר הזה ויש לזה משמעות של תהליכי ראיית הכישלון כהזדמנות ללמידה ארגונית, ולדבר הזה יצרנו תהליכים.
<מפכ"ל משטרת ישראל רוני אלשיך: דבר לא פחות חשוב זה הכוונה והתאמה מגזרית.
<מפכ"ל משטרת ישראל רוני אלשיך: כפי שאמרתי, זה דורש הכשרה, אבל זה לא מספיק הכשרה.
<מפכ"ל משטרת ישראל רוני אלשיך: אנחנו צריכים גם גיוס לשורות המשטרה של כל המגזרים כדי לעזור לנו בעניין הזה, כי לפעמים אין מנוס מלשים בפרונט מי שיודע לדבר בשפה ולא רק שפה במובן המילולי של המילה, אלא שפה במובן העמוק של המילה.
<מפכ"ל משטרת ישראל רוני אלשיך: וזה דורש הרבה מאד עשייה גם של הכשרה של גורמים ספציפיים וגם של גיוס מתוך קהלים שיכולים לעזור לנו לפצח את הבעיה ואיך להתמודד איתה.
<מפכ"ל משטרת ישראל רוני אלשיך: יש בעניין הזה הרבה מאד השקעה תחת הכותרת רב תרבותיות, אבל זאת שאלה לא רק מנטאלית, גם מאד מאד מקצועית.
<מפכ"ל משטרת ישראל רוני אלשיך: מאד מאד מקצועית.
<מפכ"ל משטרת ישראל רוני אלשיך: ובלי להכשיר חוקרות למגזר החרדי, אפשר לדבר עד מחר על רב תרבותיות רק כדוגמא.
<מפכ"ל משטרת ישראל רוני אלשיך: אני רוצה לדלג קדימה.
<מפכ"ל משטרת ישראל רוני אלשיך: אתגרי החירום נמצאים ומשפיעים עלינו ועל התקציב שלנו.
<מפכ"ל משטרת ישראל רוני אלשיך: הם לא שונים דרמטית מארגונים ביטחוניים אחרים, אבל הם כמובן פוגשים את המשטרה יחסית מאוחר ביחס לאחרים, כי מאתגרי הביטחון נכנסים אל העורף.
<מפכ"ל משטרת ישראל רוני אלשיך: אנחנו פועלים בעורף, אנחנו צריכים להתמודד עם מה שיקרה בעורף ואנחנו צריכים גם לתפקד עם רציפות תפקודית מלאה בתקופות האלה ולא יכולים להוריד פעילות ולהתכנס מתחת לאדמה, על כל המשתמש מכך, אבל זה לא ליבת הסקירה.
<מפכ"ל משטרת ישראל רוני אלשיך: הוצגו פה התהליכים איך בסופו של דבר אנחנו רוצים לייצר את המנגנון הזה ואיזה שחקנים נמצאים על מנת לייצר מצב שפתרון בסוף יביא תוצאה לבעיות שהגדרנו.
<מפכ"ל משטרת ישראל רוני אלשיך: אני רוצה לנוע קדימה כדי לסגור את המעגל שהתחלתי בו.
<מפכ"ל משטרת ישראל רוני אלשיך: המהות – אמון הציבור – התקשרות והערכים.
<מפכ"ל משטרת ישראל רוני אלשיך: כפי שאמרתי, הרעיון או המניעה המצבית, שהיא אוריינטציה שירותית, היא שוזרת את המהות בתפיסה שלנו מי זה הלקוח שלנו, בתפיסה שלנו מה אנחנו רוצים מהציבור ואת יכולת רתימת הציבור.
<מפכ"ל משטרת ישראל רוני אלשיך: את הערכים של השוטר והמניעה המצבית כלפיו, את הממשק בין המניעות המצביות – שוטר – אזרח, ואת עולם התקשורת.
<מפכ"ל משטרת ישראל רוני אלשיך: אם ננהל את התהליך באמצעות זה שהאזרח לא מקבל את כבודו, מפני שהמשטרה לא שולטת איזה מידע יוצא החוצה, לא שומרת על כבוד האדם בזמן חקירה, לא שומרת על הכלים המקצועיים שלה, שהיא צריכה אותם בחקירה הבאה, לא שומרת על הפרטים החסויים שבסופם נוכל להשתמש בהם כדי לדעת להרשיע את האיש הנכון ולדעת שלא הייתה לו דרך להשיג את הפרטים האלה כדי להודות בחקירה, להשיג את הפרטים האלה ללא זה שהוא היה העבריין האמיתי, אנחנו מדרדרים לתהום.
<מפכ"ל משטרת ישראל רוני אלשיך: ולכן ההתעקשות לסגור בתחומים האלה שקוראים להם חקירות בצורה הרמטית את המשטרה, זה ליבת הערכים של המשטרה ואמון הציבור, וזה קשור קשר גורדי.
<מפכ"ל משטרת ישראל רוני אלשיך: שלא יובן מפה שאנחנו לא פועלים עם התקשורת.
<מפכ"ל משטרת ישראל רוני אלשיך: היא יכולה ללוות פעילות שלנו הכין שזה נכון חוקית.
<מפכ"ל משטרת ישראל רוני אלשיך: אנחנו מציגים לתקשורת את מה שאנחנו עושים והתקשורת היא חלק מהחברה והיא כלי של החברה ואנחנו לא מתכוונים לסגור את המשטרה לתקשורת.
<מפכ"ל משטרת ישראל רוני אלשיך: אבל יש נושאים שיהיו בונקר, חומה גבוהה ואם יימצאו בה פרצות – נטפל בפרצות האלה ביד קשה - - -
אורי מקלב: כולל מעצרים מתוקשרים?
<מפכ"ל משטרת ישראל רוני אלשיך: אמרתי, חלק מכבוד האדם זה לא לייצר מעצר מתוקשר, כן, ובזה צריך לטפל.
<מפכ"ל משטרת ישראל רוני אלשיך: כי בתפיסה שלי - - -
רויטל סויד: והדלפות מחקירות?
<מפכ"ל משטרת ישראל רוני אלשיך: אותו דבר.
<מפכ"ל משטרת ישראל רוני אלשיך: זו אותה כותרת, מי שהקשיב למה שאמרתי.
<מפכ"ל משטרת ישראל רוני אלשיך: בסופו של דבר, לטפל בסיפור התקשורתי ובתרבות הזאת קשור קשר הדוק לאמון הציבור, קשור קשר הדוק לערכי המשטרה וקשור קשר הדוק לרעיון המסדר של המהות ותפיסת התפקיד של השוטר והמשטרה, וללא שהדברים האלה יחוברו יחד – בהלימה – בסופו של דבר לא נוכל למלא את ייעודנו ולקבל את אמון הציבור.
דוד אמסלם: תודה רבה אדוני המפכ"ל.
דוד אמסלם: חברת הכנסת רויטל סויד, שתי דקות ונסכם.
רויטל סויד: קודם כל בהחלט מגיע למשטרת ישראל יום הצדעה ולחבר הכנסת מיקי לוי על הארגון הזה.
רויטל סויד: אני חושבת שמה שמשטרת ישראל מתמודדת עבורנו כאזרחים בחודשים האחרונים, בשנה האחרונה, בהחלט מראה על משטרה יציבה, איתנה, עם כל הטלטלות שהיא עברה והיא עברה הרבה מאד טלטלות ולא נחזור עליהן.
רויטל סויד: אני מברכת אותך, אדוני השר וגם אותך המפכ"ל, ברוך הבא בצל קורתנו זה פעם ראשונה, ואני מקווה שתהיה אורח - - -
נחמן שי: יותר טוב שהוא יבוא בצל קורתנו מאשר אנחנו נבוא בצל קורתו.
נחמן שי: זה הרבה יותר טוב.
רויטל סויד: אני שמחה מאד לשמוע את הסיקור הזה, הוא מאד אופטימי, הוא בהחלט צופה פני עתיד, הייתי אומרת אפילו רומנטי מה, ויש לקוות שבאמת יעמדו היעדים.
רויטל סויד: אני רוצה באמת בגלל קוצר הזמן לחלק את זה לשני חלקים.
רויטל סויד: משטרת ישראל מתמודדת עם הפשיעה המהותית כפי שהגדרת אותה מצוין.
רויטל סויד: ראינו את הפרשיות האחרונות שפוענחו, באמת עשרות של שנים גילחו שכבות שלמות.
רויטל סויד: יש פה חברים שנמצאים ומכירים את זה מצוין.
רויטל סויד: לא זו הבעיה.
רויטל סויד: הבעיה במקום אחר.
רויטל סויד: הבעיה היא גם לא כל כך עם האזרח, שמתלונן על הקריוקי וכיוצא בזה.
רויטל סויד: הבעיה היא עם האובדן האמון של הציבור, של האזרח הקטן בשוטר.
רויטל סויד: ופה מתחילה הבעיה ועם זה צריך להתמודד וזה צריך לעמוד לנגד עיניך ולנגדו של השר לביטחון פנים ואני יודעת שזה חשוב לו מאד ואלה הדברים שצריך לעשות.
רויטל סויד: כי בסופו של דבר, זה שאנחנו מוקירים את פעולת המשטרה, עם הביקורת שיש, זה בסדר גמור, גם ברמה האישית וגם ברמה המהותית.
רויטל סויד: אבל צריך את אמון הציבור בשוטרים.
רויטל סויד: ואני רוצה לומר לשר, ובאמת במעט הדקות שנותרו, לדבר על דבר מאד מאד חשוב.
דוד אמסלם: זה לא מעט דקות - - -
רויטל סויד: שבוע שעבר - - -
דוד אמסלם: רק שנייה, רויטל - - -
דוד אמסלם: רויטל, דקה.
רויטל סויד: בסדר גמור דודי.
רויטל סויד: בשבוע שעבר אתם קיבלתם, משטרת ישראל, באמצעות חוק המישוש, סמכויות שלא היו לכם מעולם במסגרת החקיקה.
רויטל סויד: אני מדברת על כל ההתמודדות עם הביטחון בגל הטרור, סגירת אזור, מקום, 21 יום.
רויטל סויד: עם זה כולנו היינו מסכימים והיינו מצביעים פה אחד על זה.
רויטל סויד: אני מדברת על זה שאתם קיבלתם סמכויות יתר לעריכת חיפושים על אנשים, שיש להם חזות מרתיעה ומפחידה, שמדברים באלימות מילולית ובריונית וגם כל מי שעומד לידם ונראה כחבר.
רויטל סויד: ומה שאני - - -
דוד אמסלם: אני מבקש, רויטל, רויטל, אני מבקש לסיים.
רויטל סויד: בסדר.
רויטל סויד: ומה שאני פונה אליך פה אדוני המפכ"ל, זה שתקרא לכל השוטרים לבוא ולעשות שימוש מדוד בסמכות הזו שקיבלתם, שלא יקרא מצב שבני מיעוטים, אתיופים, שחומי עור, חרדים, יימצאו עצמם ניזוקים.
רויטל סויד: קיבלתם מכשיר גדול מאד - - -
רויטל סויד: לשימוש - - -
דוד אמסלם: חברת הכנסת סויד, תודה רבה.
דוד אמסלם: קודם כל אני רוצה לומר, המפכ"ל התייחס כמעט בכל הפתיח הרחב, זאת אומרת 50% מהזמן זה היה הפתיח בדיוק על הסוגיה שאת דיברת לגבי הנושא של השוטר בקצה.
דוד אמסלם: את פשוט איחרת, לא היית, אז לכן לא שמעת את זה.
רויטל סויד: אבל השוטר בקצה צריך לדעת שהסמכויות שניתנו לו - - -
דוד אמסלם: הוא התייחס לזה.
רויטל סויד: הוא לא רק - - -
דוד אמסלם: רויטל, שנייה.
רויטל סויד: זה חוק חשוך שמחזיר אותנו שנות אור אחורה וחשוב שהשוטרים יהיו מודעים לה.
דוד אמסלם: אבל את מפריעה לי.
דוד אמסלם: עכשיו את מפריעה לי גם בסיכום.
דוד אמסלם: אני רוצה לומר שבדרך כלל, ואני אומר, המפכ"ל התייחס ברוב הסקירה שלו לגבי מה שאמרת, את פשוט לא היית בהתחלה, אז לכן לא שמעת את זה.
רויטל סויד: אני שמחה מאד ל - - -
דוד אמסלם: רבותי, אני רוצה שוב פעם באמת להודות לך, אדוני המפכ"ל.
דוד אמסלם: אני אגיד לך משהו, אתה עשית פה סקירה מבחינתי מרתקת, מקצועית, יסודית, חדשנית.
דוד אמסלם: אני מופתע אפילו.
דוד אמסלם: אני פקיד במקצועי, אתה יודע, שמעתי והייתי הרבה שנים בשירות הציבורי.
דוד אמסלם: ראיתי הרבה מצגות, מצגת מהסוג הזה, אני הרבה שנים לא ראיתי ובאמת כל הכבוד, שאפו, בגלל שאני באמת מחזק את ידיך.
דוד אמסלם: אני חושב שאם זה ילך, גם אם 90% פה רומנטיקה, אם נשיג את זה ב-10%, לדעתי עשינו את שלנו.
דוד אמסלם: לגבי נושא התכנית הרב שנתית, אני חושב שזה בדיוק התפקיד שלנו כאן.
דוד אמסלם: אנחנו לעזרתכם בעניין הזה.
דוד אמסלם: אני לא רואה ארגון כמו המשטרה, שלא רואה רב שנתי.
דוד אמסלם: אי אפשר לפתוח תחנת משטרה היום באיזה שהוא יישוב ערבי ושנה הבאה לדון על התקציב ולסגור אותה ובעוד שנתיים לפתוח אותה.
דוד אמסלם: דרך אגב, רק הסיפורים האלה, רק השיפוצים עולים יותר מהטיפול.
דוד אמסלם: אמיר יודע, מכיר את עמדתי, אני גם מכיר אותו, הוא בחור טוב, אחלה בן אדם.
דוד אמסלם: אז לכן באמת אני שוב פעם רוצה להודות לך על זה שכיבדת אותנו כאן ובאמת אני מאחל לך בהצלחה - - -
<מפכ"ל משטרת ישראל רוני אלשיך: תודה רבה.
דוד אמסלם: וכמובן לשר שלנו, שביחד אני רואה אתכם כהרכב חשוב מאד, ובאמת, בוודאי בקצה לכל שוטרי משטרת ישראל, בעיקר, דרך אגב, בדגש לשוטרים בקצה שהם לא בתקשורת, לא רואים אותם, הם מתמודדים באופן מעשי ביום יום עם כל הדברים האלה, ובאמת אני מאחל לך בהצלחה וההצלחה שלך היא הצלחה שלנו.
דוד אמסלם: עכשיו תרשה לי, אני באמת ככה כמנהגי האישי, רכשתי איזה משהו קטן, שאני רוצה להעניק לך, שיהיה לך על השולחן.
דוד אמסלם: משהו צנוע, קטן.
דוד אמסלם: מי שרוצה לצאת, עוד דקה.
גלעד ארדן: אני רציתי שתהיה לידו.
דוד אמסלם: בסדר, גם אתה פה.
דוד אמסלם: הבאתי לך משהו שמסמל - - -
<מפכ"ל משטרת ישראל רוני אלשיך: זה מותר על פי החוק?
מיקי לוי: כן, מותר.
מיקי לוי: אנחנו מאשרים, אנחנו המחוקקים.
דוד אמסלם: בבקשה, תשים את זה על השולחן.
דוד אמסלם: זה - - - של ירושלים.
דוד אמסלם: רשמתי לך פה איזה משפט אחד, אבל בכייף, ובאמת בהצלחה.
מיקי לוי: זו העיר הכי יקרה לנו.
דוד אמסלם: אתה רוצה שאני אקריא את המשפט?
דוד אמסלם: משפט פשוט רשמתי - לרב ניצב רוני אלשיך, מפכ"ל המשטרה, מאחל לך הצלחה במילוי תפקידך, הצלחתך זו הצלחתנו, בהוקרה דודי אמסלם.
<מפכ"ל משטרת ישראל רוני אלשיך: תודה.
דוד אמסלם: חנן, בזמנו היה הליך של גריטה.
דוד אמסלם: אתה יודע מה, עובדיה, בוא ספר לנו על תהליך הגריטה שהיה בזמנו.
דוד אמסלם: אתה מכיר?
<עובדיה הדאיה: את תהליך הגריטה, אני מכיר אותו מעט.
דוד אמסלם: אני אציג אותו.
דוד אמסלם: בזמנו משרד התחבורה בעצם עודד את בעלי הרכב הישנים - -
<חנן אהרון: 20 שנה ומעלה.
דוד אמסלם: 20, לא חשוב.
דוד אמסלם: לבוא לגרוט והוא נתן להם סכום מסוים.
דוד אמסלם: אני רוצה לומר לכם, בזמנו אני טיפלתי בזה בעיריית ירושלים, עוד לפני שמשרד התחבורה נכנס לזה, לפני כ-20 שנה.
דוד אמסלם: עד אז היו זורקים לנו כל מיני גרוטאות בזבל ולא ידענו מה לעשות איתן.
דוד אמסלם: באמת, הבנאדם הרכב, מה שנקרא, הסתיימו חייו, מה עושים עם האוטו.
דוד אמסלם: היו משאירים אותו בשכונה, בא איזה מישהו שיכול לפרק כמה חלקים, מפרק - -
אורי מקלב: וזה גם סכנה לילדים.
דוד אמסלם: היה סיפור שאנחנו בעירייה יצאנו למכרז, אז אני יצאתי למכרז.
דוד אמסלם: בעצם אנחנו שילמנו לאנשים, א', שייקחו את המתכות עצמן, ודבר שני, לדעתי שילמנו להם על כל טון או על כל רכב, אני לא זוכר.
דוד אמסלם: נתנו להם גם אינסנטיב כלכלי לבוא ולגרוט את הרכבים.
דוד אמסלם: משרד התחבורה, לדעתי ביוזמה אדירה וברוכה וחבל על הזמן, הוא בעצם בא לגרוט את כל הרכב.
דוד אמסלם: בוא תספר לי קצת על התהליך ומה קורה היום.
<חנן אהרון: חנן אהרון, אגף הרישוי משרד התחבורה.
<חנן אהרון: ההבדל בתהליך פה שאנחנו דווקא רצינו רכבים, זאת אומרת, הגרוטאות האלה שזרוקות.
<חנן אהרון: כמו שאתה אומר עיריות מסוימות ומועצות מסוימות הוצאו מכתבים לכאלה בעלי רכבים שידאגו לפנות ואם לא יהיו קנסות, אבל אנחנו מדברים על רכבים שהם בני 20 שנה ומעלה כאשר יש תוקף לרישיון.
<חנן אהרון: זאת אומרת, הרישיון תקף, זו לא איזו גרוטאה של 40 שנה - - -
אורי מקלב: זו יכולה להיות אפילו מכונית נוסעת.
<חנן אהרון: מכונית נוסעת, הרישיון תקף זה אומר שהמכונית נוסעת מבחינתנו.
אורי מקלב: גם לגרוטאות יכול להיות רישיון תקף.
אורי מקלב: אומרים מכוניות שהן - - -
<חנן אהרון: לא, אבל כשיש לך מכונית 30,20 שנה אין לה רישיון תקף, אתה יכול למצוא הזדמנות לזרוק, אתה יכול לזרוק במגרש, אבל פה זה דווקא כשהרכב נוסע וכמו שאומרים, הרישיון תקף.
דוד אמסלם: מה שאומר חנן, פה המוטיבציה שלהם לא מזווית הגרוטאה אלא מזווית הרכב הישן - - -
<חנן אהרון: כדי שירד מהכביש.
<חנן אהרון: לכן נתנו את תמריץ של 3,000 שקל.
<חנן אהרון: הרבה פעמים הרכב עצמו לא שווה 3,000 שקל ולכן אנשים העדיפו לבוא לגרוט אותו ולקבל את הכסף.
<חנן אהרון: התהליך היה מוסדר ומתואם מול המשרד לאיכות הסביבה.
<חנן אהרון: כמובן שהתקציב הגיע באמצעותם ואנחנו ביצענו את זה בפועל.
<חנן אהרון: אזרח הגיע למשרד הרישוי והביא את הרישיון שהוא בתוקף, הציג את הכול.
<חנן אהרון: נתנו לו רישיון זמני ל-48 שנות כדי שהוא יוכל לנוע למגרש גריטה.
<חנן אהרון: הוא הביא את הרכב לגריטה, קיבלנו אלינו משם שידור מחשובי שאכן הגיע אליו ונגרט, בעצם ביטלו אותו והכסף עבר אליו לחשבון.
<חנן אהרון: הסיפור פה הוא סיפור של תקציב.
<חנן אהרון: זאת אומרת, כל זמן שהיה תקציב, איכות הסביבה העמידה - - -
דוד אמסלם: דרך אגב, אתם עשיתם את המכרזים של הגריטה?
<חנן אהרון: המשרד לאיכות הסביבה.
דוד אמסלם: הם בעצם עשו מכרז.
דוד אמסלם: מה בעצם היה במכרז, מה הפרמטרים?
<אמיר זלצברג: אנחנו בעצם עשינו את המכרז, המשרד להגנת הסביבה - - -
דוד אמסלם: שיחה פתוחה.
דוד אמסלם: בוא ספר לנו מה עשיתם.
<אמיר זלצברג: התכנית היא תכנית שהייתה במקור, תכנית שאושרה בהחלטת ממשלה מ-2007 והיו שותפים שלושה משרדים.
<אמיר זלצברג: שלושתם יושבים פה: התחבורה, האוצר והגנת הסביבה.
<אמיר זלצברג: חלוקת העבודה - - -
דוד אמסלם: אתה בא מהזווית של הגרוטאה, הוא בא מהזווית של הרכב הישן ואתה באת מהזווית של הגרוטאה.
<אמיר זלצברג: לא נכון.
<אמיר זלצברג: כולנו באנו - - -
<חנן אהרון: זהות אינטרסים.
דוד אמסלם: הוא איכות סביבה.
דוד אמסלם: כל אחד בא - - -
<אמיר זלצברג: לא.
<אמיר זלצברג: זה לא נכון.
<אמיר זלצברג: באנו מאותה זווית להוריד את הרכב הישן מהכביש מכיוון שרכב שנוסע הוא גם רכב שמזהם יותר.
<אמיר זלצברג: כלי רכב כאלה, בני 20 שנה ומעלה, מזהמים פי 20 ויותר לעומת רכב חדש.
<אמיר זלצברג: הוא גם רכב פחות בטוח לנהיגה כי אין לו את כל מערכות הבטיחות - - -
<אמיר זלצברג: נכון, אבל שוב אני אומר, עשינו את זה כתכנית משולבת והיה באמת שיתוף פעולה מעולה עם משרד התחבורה ועם משרד - - -
דוד אמסלם: ואז אתם יצאתם למכרז.
<אמיר זלצברג: החלוקה הייתה כזאת, העבודה מול אתרי הגריטה הייתה באחריותנו.
<אמיר זלצברג: אנחנו בחרנו במכרז אתרי גריטה, למעשה שלושה מתוכם יושבים פה והרבה שנים לא ראיתי אותם - - -
דוד אמסלם: כמה אתרים היו?
<אמיר זלצברג: היו בסך הכול חמישה אתרים בארץ.
<אמיר זלצברג: תקופה קצרה היו שישה, אבל רוב הזמן היו חמישה אתרים בארץ: קריית אתא, אשדוד, ירושלים, היה בפתח תקווה.
<אמיר זלצברג: בעצם האתרים הללו קיבלו את כלי הרכב אחרי שבעל הרכב ביקר במשרד הרישוי, והורידו אותו מהכביש בצורה מוסדרת על מנת שלא יגרם נזק לסביבה בעת הפירוק שלו.
<אמיר זלצברג: אספו את השמן, את הדלק, את גז המזגנים, את המזגנים, חומרים מסוכנים הלכו למקום שצריך ללכת.
<אמיר זלצברג: מה שהיה אפשר למחזר הלך למחזור וכך הלאה.
<אמיר זלצברג: את כל הטיפול מול בעלי הרכב הישן משרד התחבורה הוביל ובכלל זה זיכוי חשבון הבנק של בעל הרכב ב-3,000 שקל – זה היה התהליך.
דוד אמסלם: כמה מכוניות כאלה עשיתם גריטה בשנה?
<אמיר זלצברג: סך הכול בהחלטת ממשלה המקורית שהייתה בשנת 2007 הוקצה תקציב של 100 מיליון שקל.
<אמיר זלצברג: בסופו של דבר בתכנית הזאת נגרטו קרוב ל-28 אלף כלי רכב.
<אמיר זלצברג: התקציב שנוצל בסופו של דבר הוא בערך 87 מיליון שקל- - -
דוד אמסלם: למה, בגלל שלא היה מספיק - -